section_heading: Karijera
paragraph_text: Teniski napredak na profesionalnoj razini počeo se osjećati tek 2004. godine koju je započeo na 193. mjestu ATP ljestvice. Tada je ostvario pobjede nad protivnicima sa samoga vrha kao što su Nicolas Lapentti, Andre Agassi, Rafael Nadal i Andy Roddick. Također, 16. kolovoza stigao je do svojeg prvog finala i to na Washington Openu. Ondje ga je očekivano svladao Australac Lleyton Hewitt. Isto tako, Müller je na nacionalnoj razini predvodio Luksemburg do iznenađujuće pobjede protiv Finske u Davis Cupu. Luksemburžani su tada pobijedili s visokih 4:1 dok ih je u sljedećem kolu čekala Velika Britanija.<ref>GB to face Luxembourg